दाऊदलाई राम्ररी वीणा बजाउन आउँछ र उसले बजाएको धुन सुन्न शाऊललाई असाध्यै मन पर्छ। तर एकदिन शाऊलले डाहको झोंकमा धेरै नै नराम्रो काम गर्छ। दाऊदले वीणा बजाइरहेको बेला शाऊलले यसो भन्दै आफ्नो भाला हान्छ: ‘म दाऊदलाई भित्तैमा उनिने गरी रोपिदिन्छु!’ तर दाऊदले छल्छ। पछि अर्को पटक पनि शाऊलले भित्तैमा उनिने गरी भाला हिर्काउँदा दाऊदले फेरि छल्छ। त्यहाँदेखि दाऊद निकै होसियार हुन थाल्छ।
